**ROMÂNIA** (Nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ**

**D.A.S.C.P.C.**

**Serviciul Relaţii Interne şi Internaţionale Inițiator**

**Nr. 55003 / 21.08.2023 Primar**

 **Soós Zoltán**

**Referat de aprobare**

**privind finanţarea din bugetul local a indemnizației în valută**

**pentru o delegaţie din partea Municipiului Târgu Mureș în vederea deplasării la Ilmenau / Germania, în perioada 27 septembrie – 2 octombrie 2023**

Administrația Orașului Ilmenau din Germania, prin domnul primar Dr. Schultheiss a adresat dlui primar Soós Zoltán o invitație de a participa în perioada 28 septembrie -1 octombrie 2023 la Ilmenau , cu ocazia manifestărilor organizate prilejuite de *Ziua Unității Germane*. Cu această ocazie se va planta, conform tradiției din orașul Ilmenau, un arbore al unității la care este invitat dl. Primar să ia parte.

Scopul delegației îl reprezintă dezvoltarea în continuare a unor relaţii de colaborare cu Ilmenau, oraș înfrățit cu Municipiul Târgu Mureș din anul 1997, precum și purtarea unor discuții în vederea bunelor practici desfășurate între cele 2 administrații; de asemenea, perspective privind o colaborare pe viitor pe noi planuri.

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de H.G. 518/1995, modificată și completată.

Categoriile de diurne sunt stabilite în anexa la hotărârea mai sus menționată, natura deplasării în cazul de față înscriindu-se la categoria I de deplasare. Cazarea și masa vor fi acoperite de către organizator, astfel coeficientul fiind de 50% pentru perioada desfășurării evenimentului și 100% în timpul deplasării până la destinație.

Din delegație va face parte dl. primar Soós Zoltán însoțit de 3 persoane din aparatul de specialitate al primarului.

Având în vedere distanța care trebuie parcursă, perioada desfășurării deplasării în străinătate va fi între 27 septembrie -2 octombrie 2023 cu o noapte de cazare intermediară pe traseu.

- diurnă:

* 4 zile / 4 persoane/ Germania– 4 x 4 x 17,5 euro = 280 EURO (respectiv 1384,00 lei, calculat la curs BNR comunicat în data de 18 august 2023, 1 EURO = 4,9442 lei;
* 2 zile/4 persoane /Germania – 2 x 4 x 35 euro = 280 EUR0 (respectiv 1384,00 lei, calculat la curs BNR comunicat în data de 18 august 2023, 1 EURO = 4,9442 lei;

 Total lei diurnă = 2768,00 lei

-indemnizație de cazare: 1 noapte x 4 x 150 euro= 600 EURO ( respectiv 2966,00 lei calculat la curs BNR comunicat în data de 18 august 2023, 1 EURO = 4,9442 lei;

- transport: carburant: 2161,00 lei ( conform decont provizoriu anexat, preț carburant în Europa – anexat – sursa [www.cargopedia.ro/prețuri-carburanti-europa](http://www.cargopedia.ro/pre%C8%9Buri-carburanti-europa) )

 rovignetă: 120,00 lei

- asigurare de călătorie: 50 lei/pers x 4= 200,00 lei

* deplasarea se va face cu autoturism instituție

Total cheltuieli membrii delegaţiei: diurnă 560 euro (respectiv 2768,00 lei, conform cursului valutar BNR comunicat în data de 18 august 2023 de 1 euro= 4,9442 lei), indemnizație de cazare în valoare de 600 euro (respectiv 2966,00 lei conform cursului valutar BNR comunicat în data de 18 august 2023 de 1 euro= 4,9442 lei), cheltuieli de transport (carburant, taxe de drum) în valoare de 2281,00 lei și asigurare de călătorie în valoare de 200,00 lei.

Total cheltuieli deplasare = 8215,00 lei

Având în vedere cele prezentate mai sus, supunem pentru analiză şi aprobarea dumneavoastră proiectul de hotărâre privind finanţarea din bugetul local a sumei necesară cheltuielilor de deplasare.

Anexe: adresa nr. 46984 din 11.07.2023 și adresa nr. 53865 din 10.08.2023.

 Director executiv adj. D.A.S.C.P.C.

 Cosmin Blaga

Aviz favorabil al

Direcției Economice

Dir. economic

Crăciun Ioan Florin

 Întocmit,

1 ex., insp. superior, Vlaic Mirela

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**ROMÂNIA PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL**

**MUNICIPIULUI TÂRGU MUREŞ**

 **Inițiator,**

 **PRIMAR**

**SOÓS ZOLTÁN**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2023**

**privind finanţarea din bugetul local a indemnizației în valută**

**pentru o delegaţie din partea Municipiului Târgu Mureș în vederea deplasării la Ilmenau / Germania, în perioada 27 septembrie – 2 octombrie 2023**

Consiliul local al municipiului Târgu Mureş, întrunit în şedinţă ordinară de lucru,

**Având în vedere:**

* Referatul de aprobare nr. 55003 din 21.08.2023, inițiat de Primarul Municipiului Târgu Mureș prin Serviciul Relații Interne și Internaționale, privind finanţarea din bugetul local a indemnizației în valută pentru o delegaţie din partea Municipiului Târgu Mureș în vederea deplasării la Ilmenau / Germania, în perioada 27 septembrie – 2 octombrie 2023,
* Avizul favorabil al Direcției Economice,
* Raportul de specialitate nr. \_\_\_\_\_\_­­­­­\_\_\_\_\_\_\_\_\_al Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș

**În conformitate** cu prevederile H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată,

**În temeiul prevederilor** art. 129, alin. (2) lit. „e”, art. 139 alin. (1) și art. 196 alin. (1) lit. „a” și art. 243, alin 1, lit. „a”, din O.U.G. nr. 57/2019 privind Codul administrativ, cu modificările și completările ulterioare.

**Hotărăşte:**

**Art.1** Se aprobă finanţarea din bugetul local a indemnizației în valută pentru o delegaţie din partea Municipiului Târgu Mureș în vederea deplasării la Ilmenau / Germania, în perioada 27 septembrie – 2 octombrie 2023.

**Art.2.** Din delegație va face parte dl. primar Soós Zoltán însoțit de 3 persoane din aparatul de specialitate al primarului.

**Art.3.** Indemnizația în valută pentru delegația din partea Municipiului Târgu Mureș este în valoare de 560 euro diurnă (respectiv 2768,00 lei, conform cursului valutar BNR comunicat în data de 18 august 2023 de 1 euro = 4,9442 lei), indemnizație de cazare în valoare de 600 euro (respectiv 2966,00 lei conform cursului valutar BNR comunicat în data de 18 august 2023 de 1 euro= 4,9442 lei), cheltuieli de transport (carburant, taxe de drum) în valoare de 2281,00 lei și asigurare de călătorie în valoare de 200,00 lei.

Total cheltuieli deplasare = 8215,00 lei

**Art.4.** În şedinţa imediat următoare delegaţia va prezenta o informare cu privire la desfăşurarea vizitei şi rezultatele acesteia.

**Art.5.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale şi Direcţia Economică.

**Art.6.** În conformitate cu prevederile art. 252, alin.1, lit. „c” și ale art. 255 din O.U.G. nr. 57/2019 privind Codul Administrativ, precum și ale art. 3, alin. 1 din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 7** Prezenta hotărâre se comunică:

* Serviciului Relații Interne și Internaționale
* Direcției economice

**Viză de legalitate**

**Secretar General al Municipiului Târgu Mureş**

**Bordi Kinga**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 54/2019 privind Codul Administrativ, cu modificările și completările ulterioare